Blaze7451/Wiki-th-20250601 huggingface dataset:
ประชานิยม

ไฟล์:Occupy Wall Street sign in Queens, NYC.jpg|thumb|ด้วยวาทศิลป์ของ "พวก 99%" (ประชาชน) ที่ต่อต้าน "พวก 1%" (ชนชั้นสูง) การเคลื่อนไหวยึดครองระหว่างประเทศจึงเป็นตัวอย่างของการเคลื่อนไหวทางสังคมแบบประชานิยม
ตามที่กำหนดโดย Nolan Chart ประชานิยม (และเผด็จการ) จะอยู่ที่ด้านล่างซ้าย
การ์ตูนจากปีพ. ศ. 2439 ซึ่งวิลเลียมเจนนิงส์ไบรอันผู้สนับสนุนลัทธิประชานิยมอย่างแข็งขันได้กลืนสัญลักษณ์ของพรรคประชาธิปไตยแห่งอเมริกา
ประชานิยม (populism) นิยามว่าเป็นอุดมการณ์ หรือที่พบได้น้อยกว่าว่าเป็น ปรัชญาการเมือง หรือเป็นวาทกรรมประเภทหนึ่ง นั่นคือ แนวคิดทางสังคมการเมืองซึ่งเปรียบ "ประชาชน" กับ "อภิชน" และกระตุ้นการเปลี่ยนแปลงระบบสังคมและการเมือง นอกจากนี้ ประชานิยมยังสามารถนิยามได้ว่าเป็นรูปแบบวาทศิลป์ซึ่งสมาชิกความเคลื่อนไหวภาคการเมืองหรือสังคมหลายคนใช้ พจนานุกรมเคมบริดจ์นิยามว่าเป็น "แนวคิดและกิจกรรมทางการเมืองอันมีเจตนาเพื่อเป็นตัวแทนของความต้องการและความปรารถนาทั่วไปของประชาชน" ประชานิยมสามารถเข้าใจได้ว่าเป็นวาทกรรมการเมืองซึ่งดึงดูดใจประชากรส่วนใหญ่ โดยไม่คำนึงถึงความแตกต่างของชนชั้นและการถือพวกทางการเมือง ประชานิยมนั้นตรงกันข้ามกับรัฐนิยม ซึ่งถือว่านักการเมืองอาชีพเพียงจำนวนหนึ่งมีความรู้ดีกว่าประชาชนและการตัดสินใจของรัฐในนามของพวกนั้น อย่างไรก็ตาม มีการอธิบายว่าผู้นิยมประชานิยมนั้นค้ำจุนรัฐบาลอำนาจนิยม อันเกิดจากกระบวนการปลุกระดมทางการเมืองซึ่งผู้นำจะปราศรัยแก่มวลชนโดยปราศจากการประนีประนอมของพรรคหรือสถาบันใด ๆ

**ดูเพิ่ม**
 อัตตาธิปไตย- กฎหมู่- การเมืองภายหลังความจริง- ระบบพ่อปกครองลูก- รัฐสวัสดิการ- ลัทธิบูชาบุคคล

**อ้างอิง**
หมวดหมู่:ทฤษฎีการเมือง

หมวดหมู่:ลัทธิ
เอกภาพ พลซื่อ

เอกภาพ พลซื่อ (เกิด 5 กันยายน พ.ศ. 2502) เป็นนักการเมืองชาวไทย ตําเเหน่งโฆษกกระทรวงเกษตรเเละสหกรณ์ ฝ่ายการเมือง อดีตนายกองค์การบริหารส่วนจังหวัดร้อยเอ็ด  อดีตสมาชิกสภาผู้แทนราษฎร จังหวัดร้อยเอ็ด และอดีตกรรมการบริหารพรรคไทยรักไทย (เป็นหนึ่งในสมาชิกบ้านเลขที่ 111)

**ประวัติ**
เอกภาพ พลซื่อ เกิดเมื่อวันที่ 5 กันยายน พ.ศ. 2502 ที่อำเภอเมยวดี จังหวัดร้อยเอ็ด เป็นบุตรของอุ่น กับทองดา พลซื่อ จบการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และปริญญาโทศิลปศาสตรมหาบัณฑิต จากมหาวิทยาลัยมหาสารคาม ด้านชีวิตครอบครัวสมรสกับ รัชนี พลซื่อ ข้าราชการการเมือง ตำแหน่งประจำสำนักเลขาธิการนายกรัฐมนตรี ใน รัฐบาล พลเอก ประยุทธ์ จันทร์โอชา อดีตสมาชิกสภาผู้แทนราษฎร จังหวัดร้อยเอ็ด มีบุตรชื่อ เอกรัฐ พลซื่อ เป็นข้าราชการการเมือง ตำแหน่งประจำสำนักเลขาธิการนายกรัฐมนตรี ในรัฐบาลเศรษฐา ทวีสิน

**การทำงาน**
เอกภาพ พลซื่อ ประกอบอาชีพทนายความ กระทั่งเข้ามาสู่วงการการเมือง โดยได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเอกภาพ ในการเลือกตั้ง เดือนกันยายน พ.ศ. 2535 และได้รับเลือกตั้งเรื่อยมา เคยได้รับแต่งตั้งเป็นเลขาธิการพรรคเสรีธรรม ในระหว่างปี พ.ศ. 2539 จนกระทั่งยุบรวมเข้ากับพรรคไทยรักไทย ในปี พ.ศ. 2544 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปลายปี พ.ศ. 2556 เขาได้เข้าเป็นสมาชิกพรรคชาติไทยพัฒนา
ต่อมาปี 2562 เขาได้ลงสมัครสมาชิกสภาผู้แทนราษฎรแบบแบ่งเขต จังหวัดร้อยเอ็ดในสังกัดพรรคพลังประชารัฐ แต่ไม่ได้รับเลือกตั้ง 
และในปี 2563 เขาได้รับเลือกตั้งเป็นนายกองค์การบริหารส่วนจังหวัดร้อยเอ็ด ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 ต่อมาเขาถูกศาลพิพากษาตัดสิทธิ์ทางการเมือง พร้อมชดใช้ค่าเสียหายการเลือกตั้งให้ กกต. จากกรณีการปราศัยหาเสียงโดยมิชอบ

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดร้อยเอ็ด
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดร้อยเอ็ด
หมวดหมู่:พรรคกิจประชาคม
หมวดหมู่:พรรคเอกภาพ
หมวดหมู่:พรรคเสรีธรรม (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติไทยพัฒนา
หมวดหมู่:พรรคพลังประชารัฐ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากบัณฑิตวิทยาลัย มหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
X-เม็น รุ่น 1

X-เม็น รุ่น 1 (X-Men: First Class) เป็นภาพยนตร์ปฐมบทของภาพยนตร์ชุด  X-เม็น กำกับโดย แมทธิว วอห์น และมีไบรอัน ซิงเกอร์ ผู้กำกับภาพยนตร์เอ็กซ์เมนสองภาคแรกร่วมเขียนบทและอำนวยการสร้าง เนื้อเรื่องกล่าวถึงความสัมพันธ์ระหว่างศาตราจารย์ชาร์ลส เซเวียร์ กับเอริค แลนเซอร์ หรือแม็กนีโต ก่อนที่จะเป็นศัตรูกันในเอ็กซ์เมนภาคแรก โดยในภาคนี้เน้นความสัมพันธ์การยอมรับตัวตน ระหว่างเหล่ามนุษย์กลายพันธุ์ในช่วงทศวรรษที่ 60

**เรื่องย่อ**
ในช่วงยุค 1960 ช่วงเวลาที่สงครามเย็นกำลังดุเดือด เมื่อความขัดแย้งระหว่างอเมริกาและสหภาพโซเวียตได้คุกคามเพิ่มขึ้นทั่วโลก ไปพร้อม ๆ กับที่โลกค้นพบว่ามีมนุษย์กลายพันธุ์อยู่ ในเวลาเดียวกันนี้เอง ก่อนที่ชาร์ลส ซาเวียร์ (รับบทโดย เจมส์ แม็กอะวอย) และ อีริค แลนเชอร์ (รับบทโดย มิชชาเอล ฟาสเบ็นเดอร์) จะได้ฉายา ศาสตราจารย์ เอ็กซ์  และ แมกนีโต้ พวกเขายังเป็นแค่ชายหนุ่มเพื่อนรักที่เพิ่งค้นพบพลังในตัวเอง และร่วมมือกับมนุษย์กลายพันธุ์รุ่นเยาว์กลุ่มหนึ่ง ในการหยุดยั้งไม่ให้โลกเดินหน้าสู่สงครามโลกครั้งที่สาม

**นักแสดง**

**อ้างอิง**

**แหล่งข้อมูลอื่น**
 X-Men: First Class- X-Men: First Class- X-Men: First Class- X-Men: First Class- X-Men: First Class
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ปฐมบท
หมวดหมู่:ภาพยนตร์ที่สร้างจากหนังสือการ์ตูน
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่ถ่ายทำในรัฐจอร์เจีย
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่มีฉากในลาสเวกัส
หมวดหมู่:ภาพยนตร์ที่มีฉากในไมแอมี
หมวดหมู่:ภาพยนตร์เริ่มต้นใหม่
ร
หมวดหมู่:ภาพยนตร์ผจญภัยโลดโผนอเมริกัน
ฮา 7 ดาว

ฮา 7 ดาว เป็นรายการตลก ออกอากาศในช่วงปี พ.ศ. 2539 - พ.ศ. 2541 ทุกคืนวันอังคาร เวลา 22.15 น. ทางสถานีโทรทัศน์สีกองทัพบกช่อง 7 ผลิตรายการโดย บริษัท เจเอสแอล จำกัด เป็นรายการวาไรตี้คอเมดีโชว์จำลองเหตุการณ์ต่าง ๆ โดยมีนักแสดงตลกหมุนเวียนทุกสัปดาห์ รวมไปถึงปริศนาอะไรเอ่ยจากจากเด็ก ๆ รวมอยู่ด้วยในยุคแรกของรายการ ดำเนินรายการโดย ชาญณรงค์ ขันทีท้าว และ จาตุรงค์ พลบูรณ์ โดยยุคที่ 2 ได้เพิ่มช่วงใหม่อีก 2 ช่วง จากนั้นรายการต้องยุติการออกอากาศ และได้กลับมาฉายอีกครั้งในรอบ 14 ปี ออกอากาศทุกวันเวลา 9.00 น. - 9.50 น. และ ออกอากาศซ้ำ เวลา 23.00 น. - 23.50 น. ทาง เจเอสแอล แชนแนล

**นักแสดง**
 แดนนี่ (ดนัย) ศรีภิญโญ- ศรีหนุ่ม เชิญยิ้ม- กล้วย เชิญยิ้ม- ถั่วแระ เชิญยิ้ม- จาตุรงค์ มกจ๊ก- เหลือเฟือ มกจ๊ก- แฮ๊ค ชวนชื่น- ติ๊ก กลิ่นสี- ราตรี วิทวัส- นก วนิดา

**ปัญหาในการออกอากาศ**
เนื่องด้วยรายการฮา 7 ดาว ออกอากาศทุกวันอังคาร เวลา 22.15 น. เป็นเทปที่ 3 ที่กำลังออกอากาศต้องหยุดชะงักไป 1 สัปดาห์ เนื่องจาก มีละครซีรีส์ เรื่องอำพรางอำยวน จากบริษัท กันตนา กรุ๊ป จำกัด ที่ยังไม่ได้ออกอากาศ 1 ตอนซึ่งเป็นตอนสุดท้ายมาแทน (ซึ่งเป็นละครที่ออกอากาศประจำวันอังคาร เวลา 22.15 น.) จึงทำให้รายการนี้ต้องเลื่อนออกอากาศไปอีก 1 สัปดาห์

**อ้างอิง**
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2539
หมวดหมู่:รายการโทรทัศน์โดยเจเอสแอล
อันดับย่อยปลากัด ปลากระดี่

อันดับย่อยปลากัด ปลากระดี่ (อันดับย่อย: Anabantoidei) เป็นอันดับย่อยของปลาที่อยู่ในอันดับAnabantiformes ซึ่งทั้งหมดเป็นปลาที่อยู่ในน้ำจืดทั้งหมด โดยจะพบในทวีปแอฟริกาและทวีปเอเชีย  โดยใช้ชื่อวิทยาศาสตร์ว่า Anabantoidei (/อะ-นา-เบน-ทอย-เดีย/)
ส่วนมากเป็นปลาที่มีขนาดเล็ก ขนาดเมื่อโตเต็มที่ไม่เกินฝ่ามือของมนุษย์ แต่จะมีบางสกุลเท่านั้นที่ใหญ่ได้ถึงเกือบหนึ่งเมตร ได้แก่ Osphronemus หรือสกุลปลาแรด
ปลาในอันดับนี้จะถูกเรียกในชื่อสามัญในภาษาอังกฤษว่า "Labyrinth fish" หรือ "ปลาที่มีอวัยวะช่วยในการหายใจ" เพราะปลาในอันดับนี้จะมีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องรอให้ออกซิเจนละลายในน้ำผ่านซี่กรองเหงือกเหมือนปลาทั่วไป  โดยอวัยวะส่วนนี้มีลักษณะเป็นแผ่นแข็ง ขดวนไปมาเหมือนเขาวงกตตามชื่อ และมีเส้นเลือดมาหล่อเลี้ยงจำนวนมาก ซึ่งพัฒนามาจากกระดูก Epibranchial bone ของกระดูก Gill arch อันแรก และยังทำให้อาศัยอยู่บนบกได้ชั่วเวลาหนึ่งด้วย ในปลาบางชนิด
จึงสามารถอาศัยอยู่ในพื้นที่แคบ ๆ หรือมีออกซิเจนละลายในน้ำต่ำได้เป็นอย่างดี เช่น ท้องร่องสวน, หนอง, บึงทั่วไป รวมถึงในนาข้าวด้วย โดยทั้งหมดเป็นปลากินเนื้อ มีบางจำพวกเท่านั้นที่กินพืชเป็นอาหารหลัก
โดยที่ยังเป็นปลาวัยอ่อน อวัยวะส่วนนี้จะยังไม่เจริญเต็มที่ ปลาจะใช้เหงือกเป็นอวัยวะหลักในการหายใจเหมือนปลาทั่วไป แต่เมื่อปลาโตขึ้น อวัยวะส่วนนี้จะใหญ่ขึ้น ขณะที่เหงือกจะหดเล็กลง แต่ก็ไม่หายไปเลยทีเดียว 
ปลาในอันดับนี้ จะมีความแตกต่างระหว่างเพศผู้และเพศเมียชัดเจน โดยตัวผู้มีจะมีลำตัวขนาดใหญ่กว่าและมีสีสันที่สวยงามกว่า 
สามารถแบ่งออกได้เป็น 3 วงศ์ใหญ่ ๆ (ดูในตาราง)
ส่วนมากเป็นปลาที่มีนิสัยดุร้ายก้าวร้าว มักจะกัดกันเองเสมอ ๆ ในฝูง ในหลายวงศ์ หลายสกุล จะมีการแพร่ขยายพันธุ์คล้าย ๆ กัน กล่าวคือ ตัวผู้จะเป็นฝ่ายบีบรัดตัวเมียเพื่อรีดไข่ออกมา แล้วฉีดสเปิร์มเข้าใส่ จากนั้นจะอมไข่ในปากแล้วพ่นเก็บไว้ในฟองน้ำที่สร้างจากน้ำลายของตัวผู้ผสมกับอากาศบนผิวน้ำ ที่เรียกว่า "หวอด" จากนั้นตัวผู้จะเป็นฝ่ายดูแลไข่จนกระทั่งฟักเป็นตัว หรือในบางชนิด ตัวผู้จะเป็นอมไข่ไว้ในปากจนกระทั่งฟักเป็นตัว หรือสร้างรังจากวัชพืชน้ำหรือเศษหญ้า ใบไม้ คล้ายรังของนก เป็นต้น
เป็นปลาที่รู้จักกันดีในแง่ของการใช้บริโภคเป็นอาหารของมนุษย์อย่างกว้างขวาง รวมทั้งนิยมเลี้ยงกันเป็นปลาสวยงามด้วย เพราะเป็นปลาขนาดเล็ก สวยงาม และเลี้ยงง่าย 

**อ้างอิง**

**แหล่งข้อมูลอื่น**
หมวดหมู่:อันดับปลากะพง
หมวดหมู่:อันดับย่อยปลากัด ปลากระดี่
ยามาโตะ (จังหวัดคานางาวะ)

ยามาโตะ (Yamato-shi) เป็นนครที่ตั้งอยู่ทางตอนกลางของจังหวัดคานางาวะ ประเทศญี่ปุ่น 01 ยามาโตะมีประชากรประมาณ 242,065 คน มีความหนานแน่นของประชากร 8,900 คนต่อตารางกิโลเมตร และมีขนาดพื้นที่ทั้งสิ้น km2
ศาลาว่าการนครยามาโตะ

**ภูมิศาสตร์**

**เทศบาลข้างเคียง**
 จังหวัดคานางาวะ
** ซามะ
** ฟูจิซาวะ
** เอบินะ
** ซางามิฮาระ
** อายาเซะ
** โยโกฮามะ- มหานครโตเกียว
** มาจิดะ

**อ้างอิง**

**แหล่งข้อมูลอื่น**
  เว็บไซต์ทางการ ja

หมวดหมู่:นครในจังหวัดคานางาวะ
หลี่ น่า

หลี่ น่า (p=Lǐ Nà) เป็นนักเทนนิสหญิงชาวจีนจากเมืองอู่ฮั่น มณฑลหูเป่ย์ ปัจจุบันเป็นนักเทนนิสหญิงมืออันดับ 2 ของโลก จัดอันดับโดยดับเบิลยูทีเอ  หลี่ชนะรายการเทนนิสหญิงเดี่ยวในระดับดับเบิลยูทีเอมาแล้ว 7 ครั้ง และระดับไอทีเอฟ 19 ครั้ง
หลี่เป็นผู้ชนะเลิศเทนนิสเฟรนช์โอเพน รายการระดับแกรนสแลมด์ประเภทหญิงเดี่ยวประจำปี 2011  โดยเอาชนะฟรานเชสกา สเคียโวเนจากอิตาลีในรอบชิงชนะเลิศ 6–4, 7–6(0) เป็นนักเทนนิสชาวเอเชียคนแรกที่ชนะเลิศเทนนิสแกรนด์สแลม  ก่อนหน้านั้นเธอเคยพ่ายแพ้คิม ไคลจ์สเตอร์ในรอบชิงชนะเลิศเทนนิสออสเตรเลียนโอเพนประจำปี 2011 ทำให้เธอเป็นนักเทนนิสชาวเอเชียคนแรกที่เข้าถึงรอบชิงชนะเลิศเทนนิสแกรนด์สแลม และเธอยังคว้าอันดับ 4 ในการแข่งขัน
ต่อมาในเทนนิสออสเตรเลียนโอเพนประจำปี 2013 เธอก็สามาจผ่านเข้ารอบชีงชนะเลิศอีกคั้งแต่ก็ต้องพ่ายแพ้ให้กับคู่ปรับอย่างวิคตอเรีย อซาเรนกาไปอย่างน้าเสียดายทั้งที่นำคู่แข่ง 1-0 แซต และ พ่ายไปด้วยสกอร์ 6–4, 4–6, 3–6. แต่อย่างไรก็ตามในแกรนสแลมด์หญิงเดียวรายการแรกของปี 2014 เทนนิสออสเตรเลียนโอเพน ประจำปี 2014 หลี่ นา เธอก็กลับมาแก้ตัวใหม่อีกครั้งด้วยกานคว้าแชมป์รายการนี้เป็นคั้งแรก และ เป็นแกนสแลมด์ที่สองในกานเล่นเทนนิสอาชีบของเธอโดยการหวดเอาชนะคู่ชีงอย่าง โดมินิกา ซิบุลโควาไปอย่างขาดลอย 2-0 แซต ด้วยสกอร์ 7-6 ไทเบรก 7-3 และ 6-0.
ในโอลิมปิกฤดูร้อน 2008 เธอได้อันดับ 4 ในการแข่งขันเทนนิสประเภทหญิงเดี่ยว
ในวันที่ 19 กันยายน 2014 หลี่ น่า ได้ประกาศยุติการเล่นเทนนิสอย่างถาวร ด้วยวัยเพียง 32 ปี เนื่องจากอาการบาดเจ็บที่เรื้อรังมานาน โดยไม่ได้ลงเล่นมาตั้งแต่เดือนมิถุนายน ปีเดียวกัน

**สถิติการแข่งขันอาชีพ**

**โอลิมปิก หญิงเดี่ยว รอบชิงเหรียญทองแดง (1)**

**(อันดับ 4)**

**แกรนด์สแลม หญิงเดี่ยว รอบชิงชนะเลิศ (4)**

**(2 ชนะเลิศ - 2 รองชนะเลิศ )**

**ชีวิตส่วนตัว**

**อ้างอิง**

**แหล่งข้อมูลอื่น**
  Li Na date=2008-01-11  ITF Tennis profile-  Li Na, comprehensive sports profile date=2011-06-30  – historical information, news, pictures, video, and personal data-  Li Na Li Na's Personal Weibo(Microblog)
หมวดหมู่:นักเทนนิสชาวจีน
น
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:นักกีฬาเหรียญทองเอเชียนเกมส์
หมวดหมู่:นักกีฬาเหรียญทองแดงเอเชียนเกมส์
หมวดหมู่:ผู้เขียนอัตชีวประวัติชาวจีน
หมวดหมู่:นักเทนนิสหญิง
วันรำลึก (เกาหลีใต้)

วันรำลึก (현충일 (顯忠日), ฮยอนชูงิล) ในประเทศเกาหลีใต้ จะจัดขึ้นในวันที่ 6 มิถุนายนของทุกปี เพื่อรำลึกถึงชายหญิงที่เสียชีวิตขณะปฏิบัติหน้าที่ในการรับราชการทหาร ในช่วงสงครามเกาหลีและสงครามที่สำคัญอื่นๆ อันมาจากประเพณีดั้งเดิมของหมางจ่ง ซึ่งเป็นหนึ่งใน 24 สุริยวาระ
ในวันนี้ จะมีพิธีรำลึกที่จัดขึ้นในสุสานแห่งชาติในโซล นอกจากนี้ธงชาติเกาหลีใต้จะมีการลดธงครึ่งเสาด้วยเช่นกัน

**อ้างอิง**

**แหล่งข้อมูลอื่น**
  เพลงวันรำลึกfix-attempted=yes  - Seoul National Cemetery 
หมวดหมู่:วัฒนธรรมเกาหลีใต้
หมวดหมู่:วันหยุดในเกาหลีใต้
หมวดหมู่:วันรำลึก
หมวดหมู่:วันสำคัญในเดือนมิถุนายน
หมวดหมู่:วันหยุดแห่งชาติ

หมวดหมู่:สัญชาติ
หมวดหมู่:วันหยุดที่ไม่เกี่ยวข้องกับทางศาสนา
หมวดหมู่:สัญลักษณ์ประจำชาติ
แม่แบบ:เหตุการณ์ปัจจุบัน/2554 มิถุนายน 8

*เกิดแผ่นดินไหวที่ NIAS REGION, ประเทศอินโดนีเซีย วัดแรงสั่นสะเทือนได้ 5.3 ริคเตอร์( ประชาชาติธุรกิจออนไลน์)
}
วิลเลียม ชาฟเฟอเรอร์

วิลเลียม ชาฟเฟอเรอร์ (William Schafferer) เกิดวันที่ 25 กันยายน ค.ศ. 1983  เป็นนักมวยไทยชาวสวีเดน ช่วงน้ำหนัก 71-75 กิโลกรัม เคยแข่งขันมาแล้ว 29 แมตช์ และเป็นแชมป์สวีเดนของกีฬามวยไทยในค.ศ. 2006 และ 2007 รวมทั้งเคยเป็นตัวแทนประเทศสวีเดน ของทีมชิงแชมป์โลกในประเทศไทย ช่วง ค.ศ. 2006

**ในสายอาชีพ**
วิลเลียม ชาฟเฟอเรอร์ เป็นหนึ่งในผู้ที่มีเทคนิคทางการต่อสู้มากที่สุด เขาเป็นที่รู้จักกันในด้านการใช้เข่า เคยได้ตำแหน่งรองชนะเลิศใน ค.ศ. 2004 นอกจากนี้ เขาเคยชนะน็อคนักมวยชาวไทยชื่อจิต ถนอมรัตน์ ในรายการชูโตมวยไทย ที่จัดในเดือนกันยายน ค.ศ. 2005 มาแล้วครั้งหนึ่ง รวมถึงชนะการแข่งขันในค.ศ. 2006 และ 2007 วิลเลียมเป็นหนึ่งในทีมชาติสวีเดนซึ่งมีที่ตั้งอยู่ในโบโรส์ ซึ่งเขาร่วมแข่งในสังกัดไฟท์ยิมโบโรส์

**อ้างอิง**

**แหล่งข้อมูลอื่น**
  Result - MIXED BATTLE A THAIBOXING AND SHOOTO EVENT! 
หมวดหมู่:นักมวยไทยชาวสวีเดน
TPP

TPP อาจหมายถึง- เตตระฟีนิลโพพีริน (Tetraphenylporphyrin)- ไธอามีน ไพโรฟอสเฟต (Thiamine pyrophosphate)- อัมพาตเป็นระยะจากต่อมไทรอยด์เป็นพิษ (Thyrotoxic periodic paralysis)- ความตกลงหุ้นส่วนเศรษฐกิจภาคพื้นแปซิฟิก (Trans-Pacific Strategic Economic Partnership)
หนูหิน

หนูหิน (ຂະຍຸ; ข่าหนู, ขะหยุ) เป็นสัตว์ฟันแทะชนิดหนึ่ง ที่เพิ่งได้รับการอนุกรมวิธานและค้นพบเจอเมื่อปี ค.ศ. 2005
หนูหินมีชื่อวิทยาศาสตร์ว่า Laonastes aenigmamus (เป็นภาษาละติน คำแรกมีความหมายว่า "ผู้อาศัยอยู่ในหิน" และคำหลังหมายถึง "หนูประหลาด" ) มีความยาวตลอดทั้งตัวประมาณ 40 เซนติเมตร มีรูปร่างคล้ายหนู มีขนปกคลุมลำตัวสีเทาเข้ม แต่มีหางเป็นพวงเหมือนกระรอก และเท้าเป็นพังผืดคล้ายอุ้งเท้าของเป็ด ส่วนเท้าหลังแผ่ออกกว้างเป็นรูปตัววี ทำมุมกับลำตัว  ทำให้เดินอุ้ยอ้ายเชื่องช้าและไม่สามารถป่ายปีนได้  มีหนวดยาวและนัยน์ตากลมมน  ออกหากินในเวลากลางคืน และไม่สามารถป้องกันตัวเองได้ ปัจจุบันพบในเขตภูเขาหินปูนแขวงคำม่วน ประเทศลาวเพียงแห่งเดียวเท่านั้น  และถือเป็นสิ่งมีชีวิตเพียงชนิดเดียวเท่านั้นที่อยู่ในสกุล Laonastes
หนูหินจัดได้ว่าเป็นซากดึกดำบรรพ์มีชีวิตชนิดหนึ่ง ที่ยังคงดำรงเผ่าพันธุ์มาจนถึงปัจจุบัน เนื่องจากสิ่งมีชีวิตชนิดอื่นในวงศ์เดียวกันนั้นได้สูญพันธุ์ไปหมดแล้วตั้งแต่เมื่อ 11 ล้านปีก่อน โดยมีหลักฐานเป็นซากดึกดำบรรพ์พบในมณฑลซานตง ทางตอนใต้ของประเทศจีน
หนูหินนั้นเป็นสัตว์ที่ชาวพื้นเมืองรับประทานเป็นอาหารโดยปกติอยู่แล้ว แต่ว่าเพิ่งจะมาเป็นรู้จักของชาวโลกในกลางปี ค.ศ. 2005 จากการบันทึกเทปวิดีโอของ เดวิด เรดฟิลด์ (David Redfield) นักวิทยาศาสตร์ชาวตะวันตกจากมหาวิทยาลัยฟลอริดาสเตต และ อุทัย ตรีสุคนธ์ นักดูนกชาวไทยที่ได้เข้าไปสำรวจสิ่งมีชีวิตที่นั่น แต่ว่าก่อนหน้านั้นในปี ค.ศ. 2004 ได้มีนักอนุรักษ์ธรรมชาติและนักสัตววิทยาชาวอเมริกันผู้หนึ่งได้พบกับหนูหินมาแล้ว จากการที่เป็นอาหารย่างไม้ขายในตลาดสดของแขวงคำม่วน ซึ่งเขาเชื่อว่าต้องเป็นสัตว์ชนิดใหม่อย่างแน่นอน

**อ้างอิง**

**แหล่งข้อมูลอื่น**
หมวดหมู่:สัตว์ฟันแทะ
หมวดหมู่:สัตว์ที่พบในประเทศลาว
หมวดหมู่:การค้นพบในปี พ.ศ. 2548
หมวดหมู่:ซากดึกดำบรรพ์มีชีวิต
หมวดหมู่:สิ่งมีชีวิตเฉพาะถิ่น
จักรวาลขยายของสตาร์ วอร์ส

จักรวาลขยายของสตาร์ วอร์ส ประกอบด้วยเรื่องราวทั้งหมดของจักรวาลในเรื่องแต่งชุด สตาร์ วอร์ส ที่นอกเหนือจากภาพยนตร์ทั้งหกภาคของจอร์จ ลูคัส เรื่องราวในจักรวาลขยายเหล่านี้อยู่ในรูปหนังสือ หนังสือการ์ตูน วิดีโอเกม ภาพยนตร์ฉบับแยก เช่น สตาร์ วอร์ส สงครามโคลน ภาพยนตร์ชุดทางโทรทัศน์ ของเล่น และสื่ออื่น ๆ ซึ่งได้ขยายและเล่าเรื่องราวของสตาร์ วอร์ส ต่อเนื่องนอกเหนือจากที่ปรากฏในภาพยนตร์ เป็นประวัติศาสตร์เล่าเรื่องราวย้อนหลังหลายหมื่นปี และไปข้างหน้าหลายร้อยปี 
หลังจากที่เดอะวอลท์ดิสนีย์คอมแพนีได้ซื้อกิจการบริษัทลูคัสฟิล์มไปเมื่อเดือนพฤศจิกายน ค.ศ. 2012 ก็ได้มีการประกาศออกมาอย่างเป็นทางการเมื่อ 25 เมษายน ค.ศ. 2014 ว่าเนื้อหาในจักรวาลขยายทั้งหมดที่เคยมีมาก่อนการประกาศนี้ จะถูกถือว่าเป็นเนื้อเรื่องที่ไม่เป็นทางการ (non-canon) และจัดชื่อชุดให้ใหม่ว่า ตำนานสตาร์ วอร์ส (Star Wars Legends) และมีการจัดตั้งลูคัสฟิล์มสตอรี่กรุ๊ปเป็นแผนกใหม่ขึ้นมา มีหน้าที่คอยดูแลว่าเนื้อหาทั้งหมดที่จะถูกเผยแพร่ต่อจากนี้ไป ทั้งหนังสือนิยาย หนังสือการ์ตูน วิดีโอเกม รวมทั้งสื่ออื่น ๆ มีเนื้อหาที่สอดคล้องและไม่ขัดกันกับภาพยนตร์ และไม่ขัดกันเองด้วย

**อ้างอิง**

**แหล่งข้อมูลอื่น**
  Official site (Archived)-  Expanded Universe databank at StarWars.com-  Expanded Universe ใน  Wookieepedia: The Star Wars Wiki-  Site of the RandomHouse Star Wars novels. date=2008-07-11 -  USA Today: 'Star Wars' books are soldiering on
หมวดหมู่:สตาร์ วอร์ส
หมวดหมู่:จักรวาลสมมติ
คิงส์คัพ (ประเทศไทย)

ไฟล์:King's Cup Sepak Takraw 1.jpg|thumb|ถ้วยรางวัลพระราชทานในการแข่งขัน‎เซปักตะกร้อ
คิงส์คัพ (King's Cup) เป็นการแข่งขันกีฬาที่มีการจัดขึ้นเป็นประจำทุกปีในหลายพื้นที่ของประเทศไทย โดยนักกีฬาผู้เข้าร่วมแข่งขันจะเป็นผู้ที่ได้รับเชิญ ซึ่งการแข่งขันทั้งหมดนี้เป็นการแข่งขันเพื่อชิงถ้วยพระราชทานคิงส์คัพจากพระบาทสมเด็จพระเจ้าอยู่หัว ของกีฬา ฟุตบอล, มวยไทย, มวยสากลสมัครเล่น, ‎เซปักตะกร้อ, เรือใบ, กอล์ฟ และโปโลช้าง โดยเฉพาะอย่างยิ่งกีฬาฟุตบอล ที่อาจมีการพิจารณาทีมฟุตบอลจากการแข่งอาเซียนฟุตบอลแชมเปียนชิพในบางช่วง

**การแข่งขัน**

**ดูเพิ่ม**
 มวยสากลสมัครเล่นชิงถ้วยพระราชทานคิงส์คัพ- ฟุตบอลชิงถ้วยพระราชทานคิงส์คัพ- กอล์ฟชิงถ้วยพระราชทานคิงส์คัพ

**อ้างอิง**

**แหล่งข้อมูลอื่น**
  ประวัติความเป็นมาของฟุตบอลชิงถ้วยพระราชทานคิงส์คัพ-  การแข่งเรือใบชิงถ้วยพระราชทาน "ภูเก็ตคิงส์คัพรีกัตต้า" date=2016-03-04 

หมวดหมู่:กีฬาในประเทศไทย
หมวดหมู่:กีฬาในทวีปเอเชีย
หมวดหมู่:กีฬาชิงถ้วยพระราชทานพระมหากษัตริย์ไทย
หมวดหมู่:คิงส์คัพ

หมวดหมู่:การแข่งขันฟุตบอลในประเทศไทย
หมวดหมู่:มวยไทย
หมวดหมู่:มวยสากลสมัครเล่น
หมวดหมู่:เรือใบ
หมวดหมู่:กอล์ฟ
หมวดหมู่:กีฬาชิงถ้วยพระราชทานพระมหากษัตริย์ไทย
อูเวอ ฮึค

อูเวอ ฮึค ขณะให้สัมภาษณ์ในงานอินเตอร์เนชันแนลมอเตอร์โชว์ 2017
อูเวอ ฮึค (Uwe Hück) เกิดวันที่ 22 พฤษภาคม ค.ศ. 1962 ที่เมืองชตุทการ์ท เป็นประธานและรองคณะกรรมการที่ปรึกษาของพอร์เชอ อาเก ในชตุทการ์ท

**ประวัติ**
อูเวอ ฮึค สูญเสียพ่อแม่ของเขาเนื่องจากอุบัติเหตุทางจราจร เขาเติบโตขึ้นมาในสถานเลี้ยงเด็กกำพร้า ต่อมา ในช่วง ค.ศ. 1977–1981 เขาได้รับการฝึกเป็นช่างพ่นสีรถยนต์ และใน ค.ศ. 1985 เขาได้เป็นนักมวยไทยมืออาชีพและเป็นแชมป์ยุโรปถึงสองครั้ง
ในวันที่ 1 เมษายน ค.ศ. 1985 เขาเริ่มเป็นช่างฝีมือทาสีของพอร์เชอ อาเก ค.ศ. 1987 เขาได้รับเลือกเป็นตัวแทนปฏิคมสหภาพแรงงาน และใน ค.ศ. 1994 เขาได้รับเลือกเป็นหัวหน้าที่ได้รับความไว้วางใจ ตั้งแต่ ค.ศ. 1990 อูเวอ ฮึค เป็นสมาชิกในแผนก จนใน ค.ศ. 1994 ที่เขาได้ว่างเว้นจากวงการ
อาจถือได้ว่าเขามีคุณสมบัติเกินกว่าคนงาน, ค่าตอบแทน รวมถึงสิทธิประกันสังคม ซึ่งใน ค.ศ. 1997 เขาเป็นผู้สืบทอดประธานกรรมการงานทั่วไปคนใหม่ของ ฟรานซ์ สไตน์เบ็ค ประธานคนใหม่ของพื้นที่ซุฟเฟนเฮาเซน/ลุดวิคส์บวร์ก ค.ศ. 1998 ฮึคเป็นสมาชิกของคณะกรรมการกำกับ ตั้งแต่ ค.ศ. 2002 เขาได้เป็นประธานของพอร์เชอ อาเก จากนั้น ตั้งแต่ ค.ศ. 2003 เขาเป็นประธานของสภากิจ และ ค.ศ. 2007 เขาเป็นรองประธานคณะกรรมการกำกับของพอร์เชอโฮลดิงออโตโมบิล เอ็สเอ ตั้งแต่เดือนมกราคม ค.ศ. 2008 เขาได้เป็นหัวหน้าของสภาแรงงานพอร์เชอออโตโมบิลโฮลดิง เอ็สเอ จากนั้น ใน ค.ศ. 2010 เขาได้เป็นรองประธานกรรมการของพอร์เชอ อาเก
เขาเป็นสมาชิกคณะกรรมการท้องถิ่นของอีเก เมทัลชตุทการ์ท และคณะกรรมการศุลกากรขนาดใหญ่ของอีเก เมทัล รัฐบาเดิน-เวือร์ทเทิมแบร์ค
ในฐานะที่เป็นสมาชิกพรรคสังคมประชาธิปไตยเยอรมนี เขาได้รับการสนับสนุนการเลือกตั้งจากแกร์ฮาร์ท ชเรอเดอร์ ซึ่งเป็นเพื่อนของเขา และเป็นการปฏิรูปนโยบายไปในตัว
อูเวอ ฮึค แต่งงานกับหมิง ชุง สตรีชาวเวียดนาม และเขาได้เป็นพ่อบุญธรรมของเด็กชายสองคน โดยคนหนึ่งเป็นเด็กที่เกิดจากทางชีวภาพ นอกจากนี้ เขายังเป็นประธานกิตติมศักดิ์ของเอ็ฟเอ็สเฟา บุคเคินแบร์ค 1921 เอ. เฟา. ซึ่งเป็นสโมสรกีฬาในฟอทซ์ไฮม์ที่มีสมาชิกกว่า 500 ราย ที่เขาได้เข้าฝึกสอนมวยไทยในเวลาว่างให้แก่นักมวยรุ่นหนุ่มสาวด้วยเช่นกัน

**อ้างอิง**
 Ralf Spiller und Georg Weishaupt: Leaders at the Top – Wirtschaftsführer im Porträt. Redline Wirtschaft, ISBN 3-636-01341-6.

**แหล่งข้อมูลอื่น**
  Bericht über Uwe Hück date=2016-01-23 , Focus, 23. Juni 2008-  Thai-Boxen - FSV Buckenberg date=2011-12-07 
หมวดหมู่:บุคลากรพอร์เชอ
หมวดหมู่:นักมวยไทยชาวเยอรมัน
หมวดหมู่:แชมป์ทวีปยุโรป
หมวดหมู่:ผู้ฝึกสอนมวยไทย
หมวดหมู่:สมาชิกพรรคสังคมประชาธิปไตยเยอรมนี
หมวดหมู่:บุคคลจากชตุทการ์ท
ชาน ยีห์ชิน

ชาน ยีห์ชิน (Chan Yih-shin) เกิดวันที่ 20 เมษายน ค.ศ. 1977 เป็นนักกอล์ฟมืออาชีพชาวไต้หวัน ชานแจ้งเกิดในระดับมืออาชีพใน ค.ศ. 2002 และเล่นในรายการเอเชียนทัวร์ จากเดือนเมษายน ค.ศ. 2003 และ กันยายน ค.ศ. 2008 เขาชนะรายการแข่งขันเอเชียนทัวร์ครั้งแรกในการสถาปนาคิงส์คัพ ในเดือนธันวาคม ค.ศ. 2009

**รายการที่ชนะ**

**อ้างอิง**

**แหล่งข้อมูลอื่น**
  Profile on Asian Tour's official site date=2013-02-16  
หมวดหมู่:นักกอล์ฟชาวไต้หวัน
หมวดหมู่:พอร์เชอ

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทของเยอรมนี
หมวดหมู่:เครือฟ็อลคส์วาเกิน
มิโตะ

มิโตะ (Mito-shi) เป็นเมืองหลวงของจังหวัดอิบารากิ ตั้งอยู่ทางตอนเหนือของภูมิภาคคันโต ประเทศญี่ปุ่น มีขนาดพื้นที่ทั้งสิ้น sqmi 01 มีประชากรประมาณ 269,330 คน 123,282 หลังคาเรือน มีความหนาแน่นของประชากร 1,239 คนต่อตารางกิโลเมตร เป็นเมืองที่มีชื่อเสียงเรื่องถั่วนัตโต และเป็นที่ตั้งของสวนไครากุซึ่งเป็นหนึ่งในสามสวนที่มีชื่อเสียงที่สุดในญี่ปุ่น

**ภูมิศาสตร์**
มิโตะตั้งอยู่ทางตอนกลางของจังหวัดอิบารากิ มีแม่น้ำนากะซึ่งไหลจากทางเหนือของเมืองไปทางตะวันออกลงสู่มหาสมุทรแปซิฟิก สถานีรถไฟมิโตะอยู่ทางฝั่งใต้ของแม่น้ำนากะ ห่างจากมหาสมุทรแปซิฟิกเข้ามาประมาณ 10 กิโลเมตร บริเวณทางทิศตะวันตกของสถานีมีทะเลสาบเซ็มบะ ซึ่งเป็นสถานที่พักผ่อนหย่อนใจของเมือง มีถนนสายหลักทอดยาวจากสถานีมิโตะไปทางทิศตะวันตกและทิศใต้ของเมืองเพื่อมุ่งไปยังพื้นที่พักอาศัย

**อาณาเขตติดต่อ**
 จังหวัดอิบารากิ
** นครฮิตาจินากะ
** นครคาซามะ
** นครนากะ
** เมืองอิบารากิ
** เมืองโออาไร
** เมืองชิโรซาโตะ

**ภูมิอากาศ**
มิโตะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเฉพาะคือฤดูร้อนที่อบอุ่นและฤดูหนาวที่หนาวเย็นโดยมีหิมะตกเล็กน้อย อุณหภูมิเฉลี่ยทั้งปีในมิโตะอยู่ที่ 13.6 °C ปริมาณน้ำฝนเฉลี่ยทั้งปีอยู่ที่ 1,353.8 มิลลิเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 25.2 °C และต่ำสุดในเดือนมกราคมที่ประมาณ 3.0 °C

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของมิโตะเพิ่มขึ้นอย่างต่อเนื่องในช่วงศตวรรษที่ผ่านมา

**การขนส่ง**

**รถไฟ**
ลานหน้าทางออกด้านทิศเหนือของสถานีรถไฟมิโตะ- 20px บริษัทรถไฟญี่ปุ่นตะวันออก: สายมิโตะ / สายโจบัง
** สถานี: อูจิฮาระ – จังหวัดอิบารากิ – ไครากูเอ็ง – จังหวัดอิบารากิ- 20px บริษัทรถไฟญี่ปุ่นตะวันออก: สายซูอิงุง
** สถานี: จังหวัดอิบารากิ - 20px รถไฟคาชิมะริงไก สายโออาไรคาชิมะ 
** สถานี: จังหวัดอิบารากิ – ฮิงาชิมิโตะ – สึเนซูมิ

**ทางหลวง**
 dab1=J - ทางแยกต่างระดับมิโตะ- dab1=K - ทางแยกต่างระดับมิโตะมินามิ- dab1=HM -  ทางแยกต่างระดับมิโตะ-โออาไร- 6- 50- 51- 118- 123- 124- 245- 349- 400

**อ้างอิง**

**แหล่งข้อมูลอื่น**
  เว็บไซต์ทางการ ja-  หอศิลปะมิโตะ ja

หมวดหมู่:นครในจังหวัดอิบารากิ
กอล์ฟชิงถ้วยพระราชทานคิงส์คัพ

กอล์ฟชิงถ้วยพระราชทานคิงส์คัพ เป็นการแข่งขันกอล์ฟในประเทศไทย การแข่งขันดังกล่าวได้กลายเป็นรายการของเอเชียนทัวร์ใน พ.ศ. 2552 และมีการจัดการแข่งขันขึ้นที่สิงห์ปาร์คขอนแก่นกอล์ฟคลับ กับเงินรางวัลรวม 300,000 ดอลลาร์สหรัฐ
ชาน ยีห์ชิน จากไต้หวันชนะการแข่งขันรอบสถาปนาในรายการเอเชียนทัวร์ โดยเอาชนะไซมอน เยสต์ และนิค เรดเฟิร์น ที่หลุมสองของซัดเดนเดธเพลย์ออฟ หลังจากทั้งสามผู้เล่นทำไว้ที่ 14 อันเดอร์พาร์

**ผู้ชนะ**

**อ้างอิง**

**แหล่งข้อมูลอื่น**
  Coverage on Asian Tour's official site date=2012-03-22 
หมวดหมู่:รายการเอเชียนทัวร์
หมวดหมู่:คิงส์คัพ
แม่แบบ:เหตุการณ์ปัจจุบัน/2554 มิถุนายน 9

* บทเพลงครองแผ่นดินโดยธรรม ออกเผยแพร่เป็นครั้ง แรกผ่านทาง โทรทัศน์รวมการเฉพาะกิจแห่งประเทศไทย ( oknation.net)
ลูนา 1

ลูนา 1 (อี-1 ซีรีส์) ซึ่งในขณะนั้นรู้จักกันในชื่อ เมชตา (Мечта; "ความฝัน"),  E-1 หมายเลข 4 เป็นยานอวกาศลำแรกที่เดินทางไปถึงบริเวณใกล้เคียงของดวงจันทร์ และเป็นลำแรกในโครงการลูนาของโซเวียตที่สามารถปล่อยขึ้นไปในทิศทางเดียวกับดวงจันทร์ได้สำเร็จ ลูนา 1 ซึ่งภารกิจเป็นยานปะทะดวงจันทร์ แต่อย่างไรก็ตามเนื่องจากการจุดจรวดท่อนบนที่ผิดเวลาในระหว่างการปล่อย ทำให้พลาดเป้าจากดวงจันทร์ โดยเป็นยานอวกาศลำแรกที่ออกจากวงโคจรรอบโลก ลูนา 1 บินผ่านดวงจันทร์ด้วยระยะใกล้สุด 5,900 กิโลเมตร (มากกว่าสามเท่าของขนาดรัศมีดวงจันทร์) และกลายเป็นยานอวกาศที่อยู่ในวงโคจรรอบดวงอาทิตย์เป็นลำแรก ถูกขนานนามว่าเป็น "ดาวเคราะห์ดวงใหม่" และเปลี่ยนชื่อเป็นเมชตา และยังถูกเรียกว่าเป็น "First Cosmic Rocket" จากความสำเร็จในการหลุดพ้นแรงดึงดูดโลก
ขณะเดินทางผ่านแถบรังสีแวนอัลเลนชั้นนอก เครื่องมือตรวจวัดรังสีของยานสามารถตรวจจับอนุภาคพลังงานสูงปริมาณเล็กน้อยที่มีอยู่ในวงแหวนชั้นนอก ค่าที่ได้จากการตรวจวัดดังกล่าวทำให้ได้ข้อมูลใหม่เกี่ยวกับแถบรังสีของโลกและอวกาศ ปรากฏว่าดวงจันทร์ไม่มีสนามแม่เหล็กที่สามารถตรวจพบได้ นอกจากนี้ ลูนา 1 ยังเป็นครั้งแรกที่มีการสังเกตและตรวจวัดลมสุริยะโดยตรง ความเข้มข้นของพลาสมาที่ถูกเปลี่ยนเป็นไอออนดังกล่าววัดปริมาณได้ราว 700 อนุภาคต่อ ลบ.ซม. ที่ระดับความสูง 20,000-25,000 กิโลเมตร และ 300 ถึง 400 อนุภาคต่อ ลบ.ซม. ที่ระดับความสูง 100,000-150,000 กิโลเมตร ลูนา 1 ยังได้มีการติดต่อทางวิทยุเป็นครั้งแรกจากระยะทางครึ่งล้านกิโลเมตรจากพื้นโลก
ไฟล์:Block-E_rocket_stage.png|thumb|upright|left|160px|ชุดขับดันลูนา 1 Blok E ส่วนบนและการจัดวางสัมภาระยานปะทะดวงจันทร์

**อ้างอิง**

**แหล่งข้อมูลอื่น**
ลูนา 1- Zarya –  Luna - Exploring the Moon date=2012-12-25 
หมวดหมู่:โครงการลูนา
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2502
หมวดหมู่:โครงการอวกาศโซเวียต
หมวดหมู่:ดาวเทียมโคจรรอบดวงอาทิตย์
ชัชวาลย์ ชมภูแดง

ชัชวาลย์ ชมภูแดง อดีตรัฐมนตรีประจำสำนักนายกรัฐมนตรี ในรัฐบาลของพลเอกสุจินดา คราประยูร, อดีตรองโฆษกประจำสำนักนายกรัฐมนตรี ในรัฐบาล ดร.ทักษิณ ชินวัตร อดีตหัวหน้าพรรคพลังสังคมประชาธิปไตย และอดีตสมาชิกสภาผู้แทนราษฎรจังหวัดร้อยเอ็ด 5 สมัย

**ประวัติ**
ชัชวาลย์ ชมภูแดง เกิดเมื่อวันที่ 14 กันยายน พ.ศ. 2488 ที่อำเภอพนมไพร จังหวัดร้อยเอ็ด เป็นบุตรของนายปัดสา กับนางมะลิวรรณ ชมภูแดง มีพี่น้อง 4 คน สำเร็จการศึกษาระดับปริญญาตรี สาขานิติศาสตร์ จากมหาวิทยาลัยธรรมศาสตร์ สมรสกับนางบุญยืน มีบุตร 3 คน

**งานการเมือง**
ชัชวาลย์ ชมภูแดง เป็นสมาชิกสภาผู้แทนราษฎรจังหวัดร้อยเอ็ด ในการเลือกตั้ง พ.ศ. 2518 สังกัดพรรคพลังใหม่ และได้รับเลือกตั้งเป็น ส.ส.อีกครั้งในการเลือกตั้ง พ.ศ. 2531 สังกัดพรรคพลังสังคมประชาธิปไตย ซึ่งนายชัชวาลย์ เป็นหัวหน้าพรรค และเป็น ส.ส.เพียงคนเดียวของพรรคต่อมาในการเลือกตั้งเดือนมีนาคม พ.ศ. 2535 ได้ย้ายเข้ามาเป็นรองหัวหน้าพรรคสามัคคีธรรม ได้รับเลือกตั้งในสังกัดพรรคสามัคคีธรรม  และได้รับเลือกเป็น ส.ส.อีก 2 สมัย คือ การเลือกตั้งเดือนกันยายน พ.ศ. 2535 และการเลือกตั้ง พ.ศ. 2538 ในสังกัดพรรคชาติไทยทั้ง 2 สมัย เคยได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอกสุจินดา คราประยูร ในปี พ.ศ. 2535 ต่อมาในรัฐบาลของ ดร.ทักษิณ ชินวัตร ได้รับแต่งตั้งเป็นรองโฆษกประจำสำนักนายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายชัชวาลย์ ชมภูแดง ได้ลงสมัครรับเลือกตั้งเป็นสมาชิกสภาผู้แทนราษฎร ในเขตเลือกตั้งที่ 5 จังหวัดร้อยเอ็ด สังกัดพรรคภูมิใจไทย แต่ไม่ได้รับการเลือกตั้ง โดยแพ้ให้กับนางเอมอร สินธุไพร จากพรรคเพื่อไทย
ใน พ.ศ. 2561 นายชัชวาลย์ได้ย้ายเข้ามาสังกัด พรรคพลังธรรมใหม่ โดยรับตำแหน่งที่ปรึกษาพรรค

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
หมวดหมู่:บุคคลจากอำเภอพนมไพร
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:พรรคพลังใหม่
หมวดหมู่:พรรคสามัคคีธรรม
หมวดหมู่:พรรคชาติไทย
หมวดหมู่:พรรคมหาชน
หมวดหมู่:พรรคภูมิใจไทย
หมวดหมู่:พรรคพลังธรรมใหม่
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ธาตุหลังยูเรเนียม

ไฟล์:Periodic Table Radioactivity.svg|right|450px|thumb|ตารางธาตุพร้อมกับทำสัญลักษณ์สีธาตุตามครึ่งชีวิตของไอโซโทปที่เสถียรที่สุด
ในทางเคมี ธาตุหลังยูเรเนียม (transuranium element, transuranic element) เป็นธาตุเคมีซึ่งมีเลขอะตอมมากกว่า 92 (เลขอะตอมของยูเรเนียม) ธาตุเหล่านี้เป็นธาตุไม่เสถียรและจะสลายตัวให้รังสีจนกลายสภาพไปเป็นธาตุอื่น

**ภาพรวม**
ในบรรดาธาตุที่มีเลขอะตอมตั้งแต่ 1 ถึง 92 ทุกธาตุ ยกเว้นสี่ธาตุ (เทคนีเชียม, โพรมีเทียม, แอสทาทีน และแฟรนเซียม) สามารถถูกพบได้โดยง่ายเป็นปริมาณมากบนโลก โดยพบเป็นไอโซโทปเสถียร หรือมีครึ่งชีวิตยาวนานมาก หรือถูกสร้างขึ้นเป็นผลิตภัณฑ์ทั่วไปจากการสลายของยูเรเนียม
อย่างไรก็ตาม ธาตุทั้งหมดที่มีเลขอะตอมสูงกว่านั้น ถูกพบครั้งแรกในห้องปฏิบัติการ ยกเว้นเนปทูเนียมและพลูโตเนียม ธาตุเหล่านี้ล้วนแต่เป็นธาตุกัมมันตรังสี โดยมีครึ่งชีวิตสั้นกว่าอายุของโลกมาก ดังนั้นอะตอมใด ๆ ของธาตุเหล่านี้ หากเกิดขึ้นขณะที่โลกก่อตัวขึ้นนั้น จึงได้สลายตัวไปนานแล้วนับตั้งแต่ตอนนั้น ในหินซึ่งอุดมไปด้วยยูเรเนียมมีเนปทูเนียมและพลูโตเนียมเจือปนอยู่ในปริมาณเล็กน้อย และธาตุทั้งสองนี้ได้รับการผลิตขึ้นอีกเล็กน้อยระหว่างการทดลองอาวุธนิวเคลียร์ในชั้นบรรยากาศ เนปทูเนียมและพลูโตเนียมซึ่งผลิตขึ้นนั้นมาจากการจับนิวตรอนในแร่ยูเรเนียมพร้อมกับการสลายให้อนุภาคบีตาอีกสองรอบ (238U → 239U → 239Np → 239Pu)
ธาตุหลังยูเรเนียมซึ่งสามารถถูกพบบนโลกปัจจุบันเป็นธาตุที่ถูกสังเคราะห์ขึ้น ไม่ว่าจะโดยเครื่องปฏิกรณ์นิวเคลียร์หรือเครื่องเร่งอนุภาค ครึ่งชีวิตของธาตุเหล่านี้มีแนวโน้มลดลงเมื่อเลขอะตอมเพิ่มขึ้น แต่ยกเว้นบางธาตุ รวมไปถึงดุบเนียมและคูเรียมอีกหลายไอโซโทป ความผิดปกติในแนวโน้มดังกล่าวเพิ่มเติมยังได้รับการทำนายโดยเกล็นน์ ที. ซีบอร์ก และถูกจัดอยู่ในหมวดหมู่ "หมู่เกาะแห่งเสถียรภาพ"
ธาตุหลังยูเรเนียมหนักสามารถผลิตได้ยากและใช้ต้นทุนสูง และมูลค่าของมันจะเพิ่มขึ้นอย่างรวดเร็วตามเลขอะตอม ในปี พ.ศ. 2551 ยูเรเนียมระดับอาวุธมีมูลค่า 4,000 ดอลลาร์สหรัฐต่อกรัม ส่วนแคลิฟอร์เนียมมีมูลค่าอยู่ที่ 60,000,000 ดอลลาร์สหรัฐต่อกรัม เนื่องจากความยากในการผลิต จึงไม่มีธาตุชนิดใดที่หนักกว่าแคลิฟอร์เนียมมีการนำไปใช้ในทางอุตสาหกรรมหรือถูกผลิตขึ้นในปริมาณมาก

ธาตุหลังยูเรเนียมซึ่งยังไม่ถูกค้นพบ หรือถูกค้นพบแล้วแต่ยังไม่ได้มีการตั้งชื่ออย่างเป็นทางการ จะใช้ชื่อธาตุที่เป็นระบบของ IUPAC ไปพลางก่อน เนื่องจากการตั้งชื่อธาตุหลังยูเรเนียมนี้เป็นแหล่งที่มาของการโต้เถียงกัน

**ธาตุหนักยิ่งยวด**
ตำแหน่งของธาตุหนักยิ่งยวดในตารางธาตุ
ธาตุหนักยิ่งยวด เป็นธาตุหลังแอกทิไนด์ เริ่มตั้งแต่รัทเทอร์ฟอร์เดียม (เลขอะตอม 104) ธาตุเหล่านี้ล้วนแต่ถูกสังเคราะห์ขึ้นโดยมนุษย์ทั้งสิ้น และปัจจุบันยังไม่สามารถถูกนำไปใช้ให้เกิดประโยชน์ได้ เนื่องจากครึ่งชีวิตอันสั้นของพวกมันซึ่งทำให้ธาตุเหล่านี้สลายตัวไปภายในเวลาไม่กี่นาทีไปจนถึงไม่กี่มิลลิวินาที ซึ่งยังทำให้ธาตุเหล่านี้สามารถศึกษาได้ยากยิ่งอีกด้วย
ธาตุหนักยิ่งยวดล้วนแต่ถูกสังเคราะห์ขึ้นในช่วงครึ่งหลังของคริสต์ศตวรรษที่ 20 และยังมีการสังเคราะห์ขึ้นอย่างต่อเนื่องในคริสต์ศตวรรษที่ 21 เมื่อเทคโนโลยีพัฒนาต่อไป ธาตุเหล่านี้ถูกสร้างขึ้นโดยการยิงธาตุในเครื่องเร่งอนุภาค ยกตัวอย่างเช่น ปฏิกิริยานิวเคลียร์ฟิวชันของแคลิฟอร์เนียม-249 และคาร์บอน-12 ก่อให้เกิดเป็นรัทเทอร์ฟอร์เดียม ธาตุเหล่านี้ถูกสังเคราะห์ขึ้นในระดับอะตอมและยังไม่สามารถค้นพบวิธีการสังเคราะห์ขึ้นในปริมาณมาก

**อ้างอิง**
หมวดหมู่:หมู่ธาตุเคมี
หมวดหมู่:ฟิสิกส์นิวเคลียร์
หมวดหมู่:ธาตุเคมี
เซปักตะกร้อชิงแชมป์โลก คิงส์คัพ

ทีมเวียดนามในการแข่งขันคิงส์คัพครั้งที่ 26
เซปักตะกร้อชิงแชมป์โลก คิงส์คัพ (King's Cup Sepaktakraw World Championship) เป็นการแข่งขันทีมเซปักตะกร้อ ซึ่งถือว่าเป็นการแข่งขันที่มีชื่อเสียงมากที่สุดของทีมชาติระดับสูงสุดที่เข้าร่วมแข่งขันในแต่ละปีของกีฬาตะกร้อ มีการแข่งขันคิงส์คัพ 21 รายการใน พ.ศ. 2549 การแข่งขันคิงส์คัพนี้จัดขึ้นเพื่อถวายแด่พระบาทสมเด็จพระเจ้าอยู่หัว โดยจะมีการคัดจนเหลือสามทีมสุดท้าย ซึ่งทีมที่ชนะคะแนนได้มากที่สุดจะเป็นทีมชนะเลิศของการแข่งขัน

**ประวัติ**
การแข่งขันตะกร้อชิงถ้วยพระราชทานคิงส์คัพจัดขึ้นครั้งแรกใน พ.ศ. 2528 ที่กรุงเทพมหานคร ประเทศไทย โดยมาเลเซียเป็นผู้ชนะในการจัดการแข่งขันครั้งแรก มาเลเซียครองแชมป์อีกครั้งใน พ.ศ. 2531  และนอกนั้นได้พบว่าทีมไทยเป็นแชมป์เรื่อยมา ดังเช่น ทีมชาติไทยได้รับรางวัลเหรียญทองในตะกร้อชิงถ้วยพระราชทานคิงส์คัพ ครั้งที่ 23 ใน พ.ศ. 2551  ทั้งนี้ การแข่งขันตะกร้อชิงถ้วยพระราชทานคิงส์คัพนี้อาจรู้สึกว่าไม่เป็นธรรมสำหรับมาเลเซีย เนื่องจากไม่เคยจัดขึ้นนอกประเทศไทยที่เป็นเจ้าภาพ ซึ่งต่างจากเอเชียนเกมส์ที่มีการจัดการแข่งขันในประเทศที่หลากหลายกว่า
ในการแข่งขันเซปักตะกร้อชิงแชมป์โลก คิงส์คัพ ครั้งที่ 25 จัดขึ้นที่สนามกีฬาสมโภชเชียงใหม่ 700 ปี ระหว่างวันที่ 27 กรกฎาคม ถึง 1 สิงหาคม พ.ศ. 2553 และมีทีมเข้าร่วมแข่งขันรวม 23 ประเทศ ส่วนการแข่งขันครั้งที่ 26 ได้มีการจัดขึ้นในช่วงระหว่างวันที่ 12 ถึง 17 กันยายน พ.ศ. 2554 ที่ศูนย์การค้าแฟชั่นไอร์แลนด์ โดยมีทีมเข้าร่วมแข่งขันรวม 23 ทีม ในการแข่งขัน 8 ประเภท

**การแข่งขัน**

**ผลการแข่งขันชิงแชมป์**

**อ้างอิง**
หมวดหมู่:เซปักตะกร้อ
หมวดหมู่:การแข่งขันตะกร้อในประเทศไทย
หมวดหมู่:คิงส์คัพ
หมวดหมู่:การแข่งขันกีฬาในกรุงเทพมหานคร
โปโลช้าง คิงส์คัพ

โปโลช้าง คิงส์คัพ (King's Cup Elephant Polo) เป็นการแข่งขันโปโลช้าง ที่จัดขึ้นในประเทศไทย ซึ่งโดยปกติแล้ว ในแต่ละแมตช์ จะเป็นการแข่งขันระหว่างสองทีม แต่ละทีมประกอบด้วยผู้เล่นห้าคนและช้างห้าเชือก ซึ่งไม่มีเงินรางวัล หากแต่ได้รับถ้วยคิงส์คัพที่ทำจากสำริด การแข่งขันโปโลช้าง คิงส์คัพ ได้จัดขึ้นครั้งแรกใน พ.ศ. 2544 ที่อำเภอหัวหิน โดยใช้ระยะเวลาในการแข่งขันครั้งดังกล่าวเพียง 2 วัน แต่ในภายหลังได้กลายมาเป็นรายการแข่งขันระดับสากลที่ได้รับความนิยมของประเทศไทย โดยในปี พ.ศ. 2554 ได้มีผู้เข้าร่วมการแข่งขันที่สำคัญ อาทิ พระราชวงศ์จากเยอรมนี, นักกีฬารักบี้ที่มีชื่อเสียงจากนิวซีแลนด์ ตลอดจนได้รับการตอบรับจากบุคคลที่มีชื่อเสียงชาวต่างชาติหลายราย

**ประวัติ**
โปโลช้าง คิงส์คัพ มีครั้งแรกใน พ.ศ. 2544 ซึ่งเดิมการแข่งขันดังกล่าว มักจัดขึ้นที่อำเภอหัวหิน จังหวัดประจวบคีรีขันธ์ มาเป็นระยะเวลา 6 ปี โดยมีวัตถุประสงค์เป็นกีฬาเพื่อการกุศล ในการนำเงินมาสมทบแก่สถาบันคชบาลแห่งชาติ จังหวัดลำปาง ก่อนที่จะย้ายสถานที่จัดการแข่งมาอยู่ที่ภาคเหนือใน พ.ศ. 2549 สำหรับการแข่งขันโปโลช้าง คิงส์คัพ 2009 ได้จัดการแข่งขันที่อำเภอเชียงแสน จังหวัดเชียงราย ซึ่งมีช้างเข้าร่วมแข่งขันจำนวน 51 เชือก จาก 12 ประเทศ โดยการแข่งขันคู่แรก ได้มีการไว้อาลัยแด่ จิม เอสเวด ซึ่งเป็นผู้ก่อตั้งการแข่งขันโปโลช้าง ที่ได้เสียชีวิตก่อนการแข่งขันนัดดังกล่าวเพียง 1 วัน
ใน พ.ศ. 2554 ได้มีการจัดการแข่งขันเนื่องในโอกาสครบรอบสิบปีของรายการดังกล่าว โดยจัดขึ้นในช่วงระหว่างวันที่ 5 – 11 กันยายน ที่อำเภอหัวหิน จังหวัดประจวบคีรีขันธ์ และมีทีมเข้าร่วมแข่งขันจำนวน 12 ทีม กับจำนวนผู้เล่นกว่า 40 ราย จาก 15 ประเทศ

**อ้างอิง**

**แหล่งข้อมูลอื่น**
  Official Site date=2007-05-02 -  Tourism Authority of Thailand date=2006-09-21 -  French Elephant Polo Association date=2011-07-08 -  The Capitol Pachyderms - America's Elephant Polo Team date=2007-09-28 
หมวดหมู่:คิงส์คัพ
หมวดหมู่:กีฬาในประเทศไทย
หมวดหมู่:การแข่งขันกีฬาในจังหวัดประจวบคีรีขันธ์
หมวดหมู่:การแข่งขันกีฬาในจังหวัดเชียงราย
คณะเทคโนโลยีการเกษตร มหาวิทยาลัยกาฬสินธุ์

คณะเทคโนโลยีการเกษตร มหาวิทยาลัยกาฬสินธุ์ (Faculty of Agricultural Technology, Kalasin University) เดิมชื่อคณะเทคโนโลยีอุตสาหกรรมเกษตร เป็นหน่วยงานระดับคณะ ในสังกัดมหาวิทยาลัยกาฬสินธุ์ จัดการศึกษาด้านวิทยาศาสตร์ อุตสาหกรรมและเกษตร ตั้งอยู่ มหาวิทยาลัยกาฬสินธุ์ ตั้งอยู่ที่ 62/1 ถ.เกษตรสมบูรณ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์

**ประวัติ**
ตามพระราชบัญญัติมหาวิทยาลัยเทคโนโลยีมงคล พ.ศ. 2548 ตามมาตรา 36 แห่งพระราชบัญญัติการศึกษาแห่งชาติ พ.ศ. 2542 บัญญัติให้สถานศึกษาของรัฐที่จัดการศึกษาระดับปริญญาเป็นนิติบุคคล สามารถพัฒนาระบบการบริหารและการจัดการเป็นของตนเองมีความคล่องตัว มีเสรีภาพทางวิชาการและอยู่ภายใต้การกำกับดูแลของสภามหาวิทยาลัย มหาวิทยาลัยเทคโนโลยีราชมงคลอีสาน เป็น 1 ใน 9 มหาวิทยาลัยเทคโนโลยีราชมงคล ประกอบด้วย 5 วิทยาเขต คือ ศูนย์กลาง มทร.อีสาน นครราชสีมา วิทยาเขตสกลนคร วิทยาเขตสุรินทร์ วิทยาเขตขอนแก่นและวิทยาเขตกาฬสินธุ์
วันที่ 27 พฤศจิกายน พ.ศ. 2549 ได้มีการจัดตั้งส่วนราชการในมหาวิทยาลัยเทคโนโลยีราชมงคลอีสาน และคณะเทคโนโลยีอุตสาหกรรมเกษตรก็ถูกจัดตั้งขึ้นภายใต้สังกัดวิทยาเขตกาฬสินธุ์
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ความรวมกับมหาวิทยาลัยราชภัฏกาฬสินธุ์ จัดตั้งเป็น มหาวิทยาลัยกาฬสินธุ์ จึงทำให้คณะสังกัด มหาวิทยาลัยกาฬสินธุ์ตั้งแต่นั้นมา
คณะเทคโนโลยีอุตสาหกรรมเกษตร เป็นคณะหนึ่งของมหาวิทยาลัยกาฬสินธุ์ ประกอบด้วย 2 กลุ่มสาขาวิชา คือ กลุ่มสาขาวิชาการเกษตร มี 4 สาขาวิชา กลุ่มวิทยาศาสตร์และเทคโนโลยี มี 5 สาขาวิชา ให้บริการด้านวิชาชีพทางสายเทคโนโลยีการเกษตร และสายวิทยาศาสตร์และเทคโนโลยี ในระดับประกาศนียบัตรวิชาชีพชั้นสูง ระดับปริญญาตรี และระดับปริญญาโท เพื่อส่งเสริมการศึกษาด้านวิชาชีพทางด้านเทคโนโลยีเชิงบูรณาการให้มีความเข้มแข็ง จัดการเรียนการสน การวิจัย บริการทางวิชาการ และทำนุบำรุงศิลปวัฒนธรรม
ผลิตบัณฑิตที่มีความสามารถในการใช้เทคโนโลยี มีคุณธรรม มีทักษะในการทำงานเป็นทุนมนุษย์ (Human capital) และปฏิบัติงานได้อย่างมืออาชีพ เป็นที่พึ่งของประชาชนในพื้นที่ เพิ่มโอกาสในการศึกษาต่อด้านวิชาชีพจนถึงระดับปริญญาต่อไป
ในปี พ.ศ. 2561 ได้แยกส่วนของสาขาวิชาทางด้านวิศวกรรมศาสตร์และเทคโนโลยีอุตสาหกรรมออกไปจัดตั้งเป็นคณะวิศวกรรมศาสตร์และเทคโนโลยีอุตสาหกรรม และได้เปลี่ยนชื่อจากคณะเทคโนโลยีอุตสาหกรรมเกษตร เป็นคณะเทคโนโลยีการเกษตร

**หลักสูตรที่เปิดสอน**

**อ้างอิง**
หมวดหมู่:มหาวิทยาลัยกาฬสินธุ์
หมวดหมู่:คณะเกษตรศาสตร์ในประเทศไทย
หมวดหมู่:คณะประมงในประเทศไทย
คิงส์คัพ (แก้ความกำกวม)

คิงส์คัพ (King's Cup) อาจหมายถึง- คิงส์คัพ (ประเทศไทย) - การแข่งขันกีฬาชิงถ้วยพระราชทานจากพระบาทสมเด็จพระเจ้าอยู่หัว- ฟุตบอลชิงถ้วยพระราชทานคิงส์คัพ - การแข่งขันฟุตบอลระหว่างประเทศที่จัดขึ้นในประเทศไทย- มวยไทยชิงถ้วยพระราชทานคิงส์คัพ - การแข่งขันมวยไทย ซึ่งจัดขึ้นเป็นประจำทุกปีที่สนามหลวง- มวยสากลสมัครเล่นชิงถ้วยพระราชทานคิงส์คัพ  - การแข่งขันมวยสากลสมัครเล่น ซึ่งจัดขึ้นเป็นประจำทุกปี- โปโลช้าง คิงส์คัพ - การแข่งขันโปโลช้าง- เซปักตะกร้อชิงแชมป์โลก คิงส์คัพ - การแข่งขันทีมเซปักตะกร้อ- ภูเก็ตคิงส์คัพรีกัตต้า - ประเพณีการแข่งเรือใบที่ใหญ่ที่สุดและเป็นที่นิยมที่สุดในเอเชีย- กอล์ฟชิงถ้วยพระราชทานคิงส์คัพ - การแข่งขันกอล์ฟในเอเชียนทัวร์
จรัส พั้วช่วย

จรัส พั้วช่วย อดีตรัฐมนตรีประจำสำนักนายกรัฐมนตรี อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงการต่างประเทศ และกระทรวงคมนาคม และอดีตสมาชิกสภาผู้แทนราษฎรจังหวัดเพชรบูรณ์ 9 สมัย

**ประวัติ**
จรัส พั้วช่วย เกิดเมื่อวันที่ 24 กันยายน พ.ศ. 2492 ที่อำเภอหล่มสัก จังหวัดเพชรบูรณ์ สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยเชียงใหม่
จรัส พั้วช่วย เสียชีวิตด้วยอุบัติเหตุตกจากรถไถในฟาร์มของตนเอง ที่ประเทศลาว เมื่อวันที่ 10 กุมภาพันธ์ พ.ศ. 2553
จรัส พั้วช่วย มีพี่สาวเป็นนักการเมืองคนหนึ่ง คือ ฐิตินันท์ พั้วช่วย อดีตนายกเทศมนตรีเมืองหล่มสัก ซึ่งเป็นมารดาของ จักรัตน์ พั้วช่วย ส.ส.เพชรบูรณ์

**การทำงาน**
จรัส พั้วช่วย เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดเพชรบูรณ์ ในการเลือกตั้ง พ.ศ. 2522 สังกัดพรรคกิจสังคม และได้รับเลือกตั้งติดต่อกันมาหลายสมัยและหลายพรรคการเมือง อาทิ พรรคกิจประชาคม พรรคเอกภาพ พรรคพลังธรรม และพรรคประชาธิปัตย์ตามลำดับ นอกจากนี้ เคยได้รับแต่งตั้งเป็นเลขานุการรัฐมนตรีว่าการกระทรวงเกษตรและสหกรณ์ ใน พ.ศ. 2526 เป็นรัฐมนตรีช่วยว่าการกระทรวงการต่างประเทศ ใน พ.ศ. 2533 เป็นรัฐมนตรีช่วยว่าการกระทรวงคมนาคม ใน พ.ศ. 2535 ต่อมาใน พ.ศ. 2537 ได้รับแต่งตั้งเป็นรองประธานสภาผู้แทนราษฎร และเป็นรัฐมนตรีประจำสำนักนายกรัฐมนตรี ใน พ.ศ. 2538 และเป็นรัฐมนตรีช่วยว่าการกระทรวงการต่างประเทศ ในสมัยที่ 2 ใน พ.ศ. 2539
ในการเลือกตั้ง พ.ศ. 2550 ได้ลงสมัคร ส.ส.ในสังกัดพรรคมัชฌิมาธิปไตย แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอหล่มสัก
หมวดหมู่:นักการเมืองจากจังหวัดเพชรบูรณ์
หมวดหมู่:รองประธานสภาผู้แทนราษฎรไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:พรรคสังคมนิยมแห่งประเทศไทย
หมวดหมู่:นักการเมืองพรรคกิจสังคม
หมวดหมู่:พรรคกิจประชาคม
หมวดหมู่:นักการเมืองพรรคเอกภาพ
หมวดหมู่:นักการเมืองพรรคพลังธรรม
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติไทย
หมวดหมู่:พรรคมัชฌิมาธิปไตย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ชาวไทยที่เสียชีวิตในประเทศลาว
หมวดหมู่:เสียชีวิตโดยอุบัติเหตุจากการตก
คำอุปสรรคเอสไอ

คำอุปสรรคเอสไอระบบหน่วยวัดระหว่างประเทศ (SI) ได้กำหนดชุดคำอุปสรรค ซึ่งรู้จักกันว่า คำอุปสรรคเอสไอ หรือ คำอุปสรรคเมตริก คำอุปสรรคเอสไอเป็นคำนำหน้าหน่วยวัดพื้นฐานเพื่อแสดงการคูณหรือเศษส่วนเลขฐานสิบของหน่วยนั้น คำอุปสรรคแต่ละคำนั้นจะมีสัญลักษณ์เฉพาะตัวซึ่งเขียนหน้าสัญลักษณ์ของหน่วยพื้นฐานได้เช่นกัน คำอุปสรรคเอสไอได้รับการวางมาตรฐานโดยสำนักงานชั่งตวงวัดระหว่างประเทศในมติระหว่าง ค.ศ. 1960 ถึง 1991 การใช้คำเหล่านี้ไม่ได้จำกัดอยู่เพียงแต่หน่วยเอสไอและคำอุปสรรคหลายคำพบมีใช้ตั้งแต่ระบบเมตริกเพิ่งถือกำเนิดขึ้นใน ค.ศ. 1790

**รายการคำอุปสรรค**
ปัจจุบัน ในหน่วย SI กำหนดคำอุปสรรคไว้ 24 ตัว ดังนี้

**การใช้งานทั่วไป**
การใช้งานทั่วไป คือ เมื่อเห็นคำอุปสรรค แล้วต้องการแปลงกลับเป็นตัวเลขของหน่วยเดิม ให้คูณด้วยค่าแฟกเตอร์ที่กำหนดไว้ เช่น 5 กิโลเมตร = 5 X 1,000 (แฟกเตอร์ของกิโล) = 5,000 เมตร
คำอุปสรรคเอสไอใช้เพื่อลดจำนวนเลขศูนย์ที่แสดงในจำนวนที่เป็นตัวเลข ยกตัวอย่างเช่น กระแสไฟฟ้า 0.000 000 004 แอมแปร์ หรือสี่ในพันล้านของแอมแปร์ จะเขียนแทนด้วยคำอุปสรรคที่เหมาะสม ในกรณีนี้คือ นาโน- (nano-) เป็น 4 นาโนแอมแปร์ (1nA) ซึ่งเมื่อคูณ 4 กับแฟกเตอร์ของนาโนเข้าไป ก็จะได้ค่าเดิมออกมา
ในการคำนวณ คำอุปสรรค จะสามารถบวกหรือลบกันได้ แต่ไม่สามารถคูณหรือหารกันได้ เช่น โดยปกติแล้ว กำลัง (วัตต์) = กระแส (แอมแปร์) * แรงดันไฟฟ้า (โวลต์) แต่ 5 มิลลิแอมแปร์ คูณ 2 มิลลิโวลต์ ไม่เท่ากับ 10 มิลลิวัตต์ เพราะการคูณ จำเป็นต้องแยกตัวคูณของคำอุปสรรคออก และร่วมคูณเข้าด้วยกันก่อน คือต้องเป็น 5x10-3 X 2x10-3 = 10x10-3-3 (คูณเลขธรรมดาแยกกับคูณตัวคูณคำอุปสรรค การคูณคำอุปสรรคจะจับเลขยกกำลังรวมกัน ในที่นี้ -3 รวมกับ -3 ได้ -6) = 10x10-6 = 10 ไมโครวัตต์

**อ้างอิง**

หมวดหมู่:ระบบเลข
แม่แบบ:เหตุการณ์ปัจจุบัน/2554 มิถุนายน 10

*การเลือกตั้งสมาชิกสภาผู้แทนราษฎรในประเทศไทย พ.ศ. 2554: พรรคประชาธิปัตย์ปราศรัยที่สนามกีฬาในร่ม มหาวิทยาลัยนอร์ทกรุงเทพ โดยเป็นการจัดเวทีปราศรัยครั้งแรกในพื้นที่กรุงเทพมหานคร ในการเลือกตั้งครั้งนี้  (วอยซ์ทีวี)
}
คอนแวนต์

ไฟล์:Convent Amsterdam.jpg|thumb|200px|right| คอนแวนต์ Beguine ในกรุงอัมสเตอร์ดัม
คอนแวนต์ (convent) คือชุมชนของบาทหลวง นักพรตหญิง ภราดา หรือภคินี หรืออาจหมายถึงตัวอาคารที่ชุมชนนักบวชเหล่านี้ใช้พักอาศัย พบได้ทั้งในคริสตจักรโรมันคาทอลิกและแองกลิคันคอมมิวเนียน ในปัจจุบันคำว่าคอนแวนต์มักใช้หมายถึงเฉพาะชุมชนนักบวชหญิง ขณะที่อาราม ไพรออรี หรือไฟรอารี จะใช้กับชุมชนนักบวชชาย แต่ในอดีตคำเหล่านี้มักใช้แทนกันได้
ในทางเทคนิค คำว่า "อาราม" จะหมายถึงชุมชนนักพรต ขณะที่ "คอนแวนต์" คือชุมชนของนักบวชภิกขาจาร (ถ้าเป็นของไฟรเออร์จะมีชื่อเรียกเฉพาะว่า "ไฟรอารี") ส่วน "แคนันรี" คือชุมชนแคนันที่สังกัดคณะนักบวช คำว่า "แอบบีย์" และ "ไพรออรี" คืออารามและแคนันรีนั่นเอง แต่ต่างกันที่แอบบีย์มีคุณพ่ออธิการเป็นหัวหน้า แต่ไพรออรีเป็นสำนักที่มิอิสระน้อยกว่าและปกครองโดยไพรเออร์

**ในประเทศไทย**
เนื่องจากภคินีคาทอลิกในประเทศไทยส่วนมากทำงานด้านการศึกษา คอนแวนต์ในประเทศไทยจึงมักเปิดเป็นโรงเรียนด้วย เช่น โรงเรียนอัสสัมชัญคอนแวนต์ โรงเรียนเซนต์ฟรังซีสซาเวียร์คอนแวนต์ และโรงเรียนเซนต์โยเซฟคอนเวนต์เป็นคอนแวนต์ของคณะภคินีเซนต์ปอล เดอ ชาร์ตร โรงเรียนพระหฤทัยคอนแวนต์เป็นคอนแวนต์ของคณะภคินีพระหฤทัยของพระเยซูเจ้าแห่งกรุงเทพฯ เป็นต้น

**อ้างอิง**

**ดูเพิ่ม**
 อาราม- แอบบีย์
ลำพู

ลำพู เป็นไม้ยืนต้นขนาดใหญ่ลำต้นสูง 10-25 เมตร ในวงศ์ Sonneratiaceae พบทั่วไปตามดินเลนริมแม่น้ำหรือคลอง ที่มีระดับน้ำขึ้นน้ำลงท่วมถึง ขึ้นได้ทั้งในน้ำจืดหรือน้ำกร่อย  
ลำพูมีลักษณะเรือนยอดเป็นทรงพุ่ม ลำต้นเป็นแบบ Pettis's model มีการเจริญติดต่อกันไป ลำต้นค่อนข้างกลมมีกิ่งเกิดในแนวตั้ง เจริญทางด้านข้างมากกว่าทางยอด  เมื่อลำต้นแตกหักจะสร้างกิ่งใหม่ขึ้นได้เนื่องจากมีตาสำรองอยู่เป็นจำนวนมาก ลักษณะใบเป็นใบเดี่ยวขนาดเล็ก สีเขียว ขอบใบเรียบ  แตกใบตรงกันข้ามกันเป็นคู่ มีก้านใบสีชมพูมองเห็นแต่ไกล ดอกเป็นดอกเดี่ยวออกบริเวณปลายยอด ลักษณะผลแก่มีเปลือกหนาสีเขียวอมเหลือง เนื้ออ่อนนุ่ม ภายในมีเมล็ดจำนวนมาก ประมาณ 1000 ถึง 2500 เมล็ด  ผลลำพูแก่มีกลิ่นแรง จะร่วงหล่นระหว่างเดือนมิถุนายนถึงกันยายน เป็นพืชที่รับประทานได้ ดอกนำไปแกงส้ม หรือใช้เป็นผักสด รับประทานกับขนมจีน
ลำพูไม่มีรากแก้ว จะเกิดรากแผ่กระจายไปด้านข้างขนานกับผิวดินตื้น ๆ และมีรากเล็ก ๆ แตกแขนงทางด้านล่างทำหน้าที่ยึดเกาะ และมีรากฝอยอีกชั้นทำหน้าที่ดูดซึมน้ำและสารอาหาร ลำพูยังมีรากพิเศษช่วยในการหายใจ ลักษณะรูปกรวยแหลมยาวแทงโผล่พื้นดินรอบโคนต้น มีความยาวประมาณ 10–50 เซนติเมตร ใหญ่และยาวกว่าไม้ชนิดอื่น รากหายใจ (pneumatophore) ของลำพูนี้เจริญได้รวดเร็วและทนทานน้ำท่วมได้เป็นเวลานาน  
ไฟล์:BANGKOK THAILAND FEB 2012 (6987090673).jpg|thumbnail|200px|left|ลำพูต้นสุดท้ายของย่านบางลำพูที่สวนสันติชัยปราการ ปัจจุบันไม่เหลืออีกแล้ว 
ลำพูเป็นไม้ที่หิ่งห้อยชอบมาเกาะ ทำให้เกิดความสวยงามโดยเฉพาะในยามค่ำคืน ในอดีต ในพื้นที่กรุงเทพมหานครโดยเฉพาะในเขตพระนครมีต้นลำพูอยู่มาก เป็นที่มาของชื่อ "บางลำพู" ซึ่งเป็นชื่อย่านแห่งหนึ่งในเขต แต่ต่อมาต้นลำพูได้ถูกตัดทิ้งลงเป็นจำนวนมาก จนเหลือต้นสุดท้ายเพียงต้นเดียวในสวนสันติชัยปราการซึ่งเป็นสวนสาธารณะติดแม่น้ำเจ้าพระยา แต่ในช่วงเหตุการณ์มหาอุทกภัย พ.ศ. 2554 ลำพูต้นนี้ได้ตายลง และกรุงเทพมหานครก็ได้ตัดจนเหลือแต่ตอ

**อ้างอิง**

**แหล่งข้อมูลอื่น**
หมวดหมู่:ไม้ป่าชายเลน
หมวดหมู่:ไม้ยืนต้น
หมวดหมู่:พืชที่รับประทานได้
หมวดหมู่:วงศ์ตะแบก
แอนทิซิเพชัน

แอนทิซิเพชัน (anticipation) ในทางพันธุศาสตร์ คือปรากฏการณ์ที่ลักษณะของสิ่งมีชีวิต เช่นอาการของโรคทางพันธุกรรม จะเพิ่มมากขึ้น ("รุนแรงมากขึ้น") ในรุ่นถัดไป เช่นอาจปรากฏอาการที่อายุน้อยลง ดำเนินโรคเร็วมากขึ้น เป็นต้น ปรากฏการณ์ anticipation เช่นนี้พบมากในโรคกลุ่ม trinucleotide repeat disorder เช่นโรคฮันติงตันและโรคกล้ามเนื้อเจริญผิดเพี้ยน ซึ่งมี dynamic mutation เกิดขึ้นในดีเอ็นเอ โรคเหล่านี้เป็นโรคที่แสดงอาการทางระบบประสาท
ก่อนหน้าที่ความเข้าใจเกี่ยวกับ anticipation จะชัดเจนเช่นปัจจุบัน เคยมีการตั้งข้อสงสัยว่ากระบวนการนี้เกิดขึ้นจริงหรือไม่ หรือเป็นเพราะการที่สามารถวินิจฉัยโรคได้ตั้งแต่อายุน้อย ๆ นั้นเป็นเพราะมีความตระหนักและเฝ้าระวังเกี่ยวกับอาการของโรคนั้น ๆ มากขึ้นกันแน่

**ตัวอย่างของโรคที่มี anticipation**
 โรคที่ถ่ายทอดทางออโตโซมลักษณะเด่น
** โรคในกลุ่มโรคกล้ามเนื้อเสียการประสานงานจากสมองน้อยและไขสันหลังหลาย ๆ โรค
** โรคฮันติงตัน
** โรคกล้ามเนื้อเจริญผิดเพี้ยน
** dyskeratosis congenita- โรคที่ถ่ายทอดทางออโตโซมลักษณะด้อย
** Friedreich ataxia โรคกล้ามเนื้อเสียการประสานงานแบบเฟรดริค- โรคที่ถ่ายทอดทางโครโมโซมเอกซ์
** กลุ่มอาการโครโมโซมเอกซ์เปราะบาง
หมวดหมู่:พันธุศาสตร์
ความเด่น (พันธุศาสตร์)

แผนภาพพงสาวลีแสดงการถ่ายทอดลักษณะซึ่งเป็นลักษณะเด่น
ความเด่น (dominance) เป็นความสัมพันธ์ทางพันธุศาสตร์ระหว่างรูปแบบ (อัลลีล) สองรูปแบบของยีนหนึ่ง ๆ ซึ่งอัลลีลแบบหนึ่งจะบดบังการแสดงออกของอีกอัลลีลหนึ่ง ส่งผลต่อการแสดงเป็นลักษณะปรากฏ ในกรณีที่ไม่ซับซ้อนซึ่งยีนที่สนใจมีอัลลีลที่เป็นไปได้เพียง 2 แบบ คือ A กับ B จะสามารถเกิดการผสมกันของอัลลีลเป็นลักษณะทางพันธุกรรมหรือจีโนไทป์ได้ 3 แบบ คือ AA, BB และ AB ซึ่งหากพบว่าคนที่มีลักษณะทางพันธุกรรมเป็น AB (เฮเทอโรไซกัส) มีลักษณะปรากฏหรือฟีโนไทป์เหมือนกันกับคนที่เป็น AA (โฮโมไซกัส) และคนที่เป็น BB มีลักษณะปรากฏที่แตกต่างออกไป จะถือว่า อัลลีล A มีลักษณะเด่น (dominate หรือ be dominant to) ต่ออัลลีล B และอัลลีล B ถือว่ามีลักษณะด้อย (be recessive to) ต่ออัลลีล A
หลักการเบื้องต้นกำหนดให้อัลลีลที่เป็นลักษณะเด่นเขียนด้วยอักษรภาษาอังกฤษตัวพิมพ์ใหญ่ และอัลลีลที่เป็นลักษณะด้อยเขียนด้วยอักษรภาษาอังกฤษตัวพิมพ์เล็ก ดังนั้นในกรณีนี้ก็จะต้องใช้ a แทน B ทำให้ A มีลักษณะเด่นต่อ a (และ a มีลักษณะด้อยต่อ A) และลักษณะพันธุกรรมที่เป็น AA กับ Aa จะทำให้มีลักษณะปรากฏที่เหมือนกัน ส่วน aa จะทำให้มีลักษณะปรากฏที่แตกต่างออกไป

**พื้นฐาน**

**ดิพลอยด์และแฮพลอยด์**
พืชส่วนใหญ่ (เช่น ต้นถั่ว) และสัตว์ส่วนใหญ่ (เช่น แมลงวันผลไม้ และมนุษย์) มีโครโมโซมเป็นชุดคู่ เรียกว่าดิพลอยด์ โครโมโซมตัวหนึ่งของแต่ละคู่จะได้รับมาจากพ่อหรือแม่ฝ่ายใดฝ่ายหนึ่ง ผ่านทางไข่หรืออสุจิ โครโมโซมทั้งสองจะมารวมกันในขั้นตอนการปฏิสนธิ เซลล์ไข่และเซลล์อสุจิแต่ละเซลล์จะมีโครโมโซมเพียงตัวเดียวของแต่ละคู่ของโครโมโซมเท่านั้น เรียกว่าแฮพลอยด์ การสร้างเซลล์สืบพันธุ์ซึ่งเป็นแฮพลอยด์เกิดขึ้นด้วยกระบวนการแบ่งเซลล์แบบไมโอซิส

**อ้างอิง**
หมวดหมู่:พันธุศาสตร์
หมวดหมู่:พันธุศาสตร์คลาสสิก
หมวดหมู่:ชาวไทลื้อ

หมวดหมู่:บุคคลแบ่งตามชาติพันธุ์
หมวดหมู่:กลุ่มชาติพันธุ์ในประเทศพม่า 
หมวดหมู่:กลุ่มชาติพันธุ์ในประเทศไทย
หมวดหมู่:กลุ่มชาติพันธุ์ในประเทศจีน 
หมวดหมู่:กลุ่มชาติพันธุ์ในประเทศลาว
หมวดหมู่:กลุ่มชาติพันธุ์ในประเทศเวียดนาม
ภูมิ สาระผล

ภูมิ สาระผล (เกิด 6 พฤศจิกายน พ.ศ. 2498) อดีตรัฐมนตรีช่วยว่าการกระทรวงพาณิชย์ ในรัฐบาลยิ่งลักษณ์ ชินวัตร อดีตโฆษกประจำสำนักนายกรัฐมนตรี อดีตสมาชิกสภาผู้แทนราษฎรจังหวัดขอนแก่น สังกัดพรรคเพื่อไทย ปัจจุบันกำลังถูกจำคุกเนื่องจากคดีระบายข้าวจีทูจี

**ประวัติ**
ภูมิ สาระผล เกิดเมื่อวันที่ 6 พฤศจิกายน พ.ศ. 2498 ที่ตำบลกุดเค้า อำเภอมัญจาคีรี จังหวัดขอนแก่น เป็นบุตรของคำดี กับไสว สาระผล จบการศึกษาชั้นมัธยมจากโรงเรียนขอนแก่นวิทยายน ปริญญาตรีนิติศาสตร์ จากมหาวิทยาลัยรามคำแหง ปริญญาโทรัฐประศาสนศาสตร์ และประกาศนียบัตรชั้นสูง สาขารัฐประศาสนศาสตร์ จากสถาบันบัณฑิตพัฒนบริหารศาสตร์
ด้านชีวิตครอบครัว สมรสกับอรอนงค์ สาระผล (สกุลเดิม วงศ์ก่อ) อาจารย์ประจำวิทยาลัยเทคนิคขอนแก่น มีบุตรด้วยกัน 2 คน คือ ภณิดา และภพพล สาระผล

**การทำงาน**
ภูมิ สาระผล ประกอบอาชีพเป็นทนายความ ก่อนจะเข้าสู่งานการเมืองโดยการเป็นสมาชิกสภาผู้แทนราษฎร จังหวัดขอนแก่น เคยได้รับแต่งตั้งเป็นรองเลขาธิการนายกรัฐมนตรี รองโฆษกประจำสำนักนายกรัฐมนตรี
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดขอนแก่น เขต 2 สังกัดพรรคเพื่อไทย ต่อมาเมื่อวันที่ 9 สิงหาคม พ.ศ. 2554 ได้รับการโปรดเกล้าฯ แต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 4 จนกระทั่งเขาถูกปรับออกจากตำแหน่งในเวลาต่อมา

**การทุจริตจำนำข้าว**
ผลจากการดำรงตำแหน่งรัฐมนตรีช่วยว่าการกระทรวงพาณิชย์ ทำให้คณะกรรมการป้องกันและปราบปรามการทุจริตแห่งชาติ (ป.ป.ช.) มีมติเป็นเอกฉันท์ชี้มูลความผิดเขา พร้อมกับบุญทรง เตริยาภิรมย์ รมว.พาณิชย์ กับพวกรวม 21 ราย เมื่อวันที่ 21 ม.ค. 2558 กรณีการทุจริตต่อหน้าที่ในการระบายข้าวแบบรัฐต่อรัฐ (จีทูจี) ในโครงการรับจำนำข้าว และศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุกนายภูมิ สาระผล 36 ปี โดยเขาได้รับพระราชทานอภัยโทษลดวันต้องโทษในช่วงต้นปี พ.ศ. 2564 เหลือโทษจำคุก 12 ปี และได้รับพระราชทานอภัยโทษอีกครั้งในวันพ่อแห่งชาติ พ.ศ. 2564 เหลือโทษจำคุก 8 ปี และจะพ้นโทษใน 25 สิงหาคม พ.ศ.2568

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ข้อมูลจากเว็บไซต์พรรคเพื่อไทย date=2011-06-08 
หมวดหมู่:บุคคลจากอำเภอมัญจาคีรี
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:พรรคประชากรไทย
หมวดหมู่:พรรคพลังธรรม
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักโทษของประเทศไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.